ЖАЛАҢАШ ҚЫЗДАР НЕ ОЙНАП ОТЫР?
"ЖАЛАҢАШ ҚЫЗДАР НЕ ОЙНАП ОТЫР?" | "https://abai.kz/post/45815"
TITLE: ЖАЛАҢАШ ҚЫЗДАР НЕ ОЙНАП ОТЫР?
URL: https://abai.kz/post/45815
META: "ЖАЛАҢАШ ҚЫЗДАР НЕ ОЙНАП ОТЫР?" | "https://abai.kz/post/45815"
DATE: 10.08.2016
AUTHOR(s): Абай-Ақпарат
TOTAL WORDS: 482
TEXT: Мына суреттің авторы Лю И атты канадалық қытай суретші. 2005 жылы 6наурызда Нью Йорктегі бір көрмеге қойылған бұл сурет біраз дау-дамай және пікірталас тудырған екен. Суреттің аты «Пекин 2008». Бұл сурет не туралы? Суретте қытайлардың маджонг ойынын ойнап отырған қыздар бейнеленген. Терең мағына бар бұл суретте. Арқасында тату бар қыз — Қытай. Үстінде киімі бар, қолын желкесіне қойып, ойланып отырған қыз — АҚШ. Жатқан қыз — Ресей. Ойынға беріліп кеткен жалаңаш қыз — Жапония. Ал ойыншыларға қарап, қолына жеміс табағын ұстаған қыз — Тайвань. Қытай қыз «шығыс самалы» атты комбинация шығарыпты (3 бірдей тас). Екі мағынасы бар: Қытай экономикасы шығыс самалын жақсы қолдануда, сондай-ақ ол қытайлық ракетаның да аты. Былай қарасаң комбинация жақсы сияқты болғанымен, бұдан кейінгі тастардың қалай шығатыны белгісіз. Және қытай қыз басқаларға көрсетпей 2 тас ұрлап отыр. Бір ойы бар. АҚШ қыз бәрін түсініп, қарап отырған сияқты, нақты жоспарлары бар. Және Тайвань қызға да қарап отыр, бір көзін қысып бір нәрсе меңзеп тұрған да сияқты. Ресей еш қызығушылықсыз жатқан сияқты. Бірақ негізінде олай емес, бір аяғы АҚШ-тың тізесін басып жатыр, бір қолымен Қытайға тас ұрлап берді. Ортақ бір ойлары бар. Жапон қыз ойынға берілген, басқаларда шаруасы жоқ. Тек өз "қолын" қарауда. Тайвань қызыл ұлттық киім киген. Мүмкін ол қытай мәдениетін жалғастырушы болғандығынан ба екен? Бір қолында жеміс табағы, бір қолында пышақ. Ол Қытайға суық, жаман көзқараспен қарап тұр. Бірақ ойынға қосыла алмайды, қолынан келетіні жеңімпазға жеміс тазартып беру. Терезенің ар жағында өзен жағасы және қолайсыз ауа райы көрінеді. Үлкен жел көтеріліп, бір апат болатындай. Бөлмедегі портрет те қызық. Сунь Ятсеннің мұрты, Чан Кайши сияқты жылтыр бас, бет-әлпеті Мао Цзедунге ұқсайды. Қыздардың киімдеріне келейік. Қытайдың үсті жалаңаш, бұтында іш киім және юбка. АҚШ халат және ішкөйлек киген, бірақ белден төмен жалаңаш. Ресей тек лыпамен қалған. Жапония толығымен жалаңаш. Бір қарағанда АҚШ ең күштісі сияқты болып көрінеді, киімі де бар үстінде. Басқалары жалаңаш. Бірақ АҚШ кіндіктен төмен жалаңаш. Ресей мен Қытай жалаңаш болып көрінгенмен,  уерттері жабық. Бұл ойынды "ұтылған шешінеді" ойыны деп қарайтын болсақ: Осы раундты Қытай ұтылса, Ресейдің жағдайына жетеді (КСРО құлаған кездегідей). Егер АҚШ ұтылса, ол да Ресейдің жағдайына жақындайды. Ресей ұтылса, ештеңесіз қалады. Жапонияда ештеңе қалған да жоқ. Енді ұтылса, ойыннан шығады. Қортындылайық: АҚШ жақсы қыз болып көрінгісі келеді, бірақ енді ұтылса, құриды. Барлық жақтан қауіп бар оған. Ресей екі жақпен де келісіп, ойнап отырғандай. Ең залымы, ең қауіптісі осы. Басқалармен тас ауыстырып ойнап отыр. Қытайда қандай тастар бар екенін көре алмай отырмыз. Қанша тасы бар екені де белгісіз. Үстел астында Ресеймен тас ауыстырып отыр. АҚШ ештеңе көре алмай, Ресей мен Қытай өзара келісіп ойнап отырғандарын ойлағаннан басқаға шарасыз сияқты. Жапония әлі де ойында, ұтылса, ойыннан амал жоқ шығады. Тек түсініксізі Қытай ғана. Не ойлап отырғанын ешкім білмейді. Тайвань бәрін көріп, түсініп отыр. Бірақ ештеңе істей алмайды. Ойынға қатысуға мәртебесі жетпейді әлі. Бұл ойынды Қытай немесе АҚШ жеңетіні анық. Бірақ АҚШ-та күш көп болғанымен ол покер емес, қытай ойыны маджонгты ойнап отыр және қытайдың ережесімен… Дереккөзі: kerekinfo.kz Abai.kz
